พอดีลูกผมเป็นหวัด เด็กอายุ3ขวบ ไม่ชอบล้างจมูก เวลาล้างจะร้องเป็นประจำ จมูกข้างขวาของน้องมีน้ำหมูก ผมฉีดเขาข้างซ้าย ระหว่างฉีดน้องก็ร้องไปด้วยและเอาหน้าหนี้ ผมพยายามยึดน้องแล้วฉีด พอเสร็จน้องบอกเจ็บหู อยากทราบว่ามีผลกระทบอะไรมากไหมครับ หรือควรเลิกล้างจมูกก่อนครับ
สวัสดีค่ะ จากอาการดังกล่าวมานั้น แนะนำพบแพทย์เพื่อตรวจร่างกายให้ได้การวินิจฉัยที่แน่นอนก่อนว่าเป็นโรคอะไร มีความจำเป็นต้องล้างจมูกหรือไม่การล้างจมูกเป็นการฉีดหรือเทน้ำเกลือจากรูจมูกข้างหนึ่งให้ไหลผ่านโพรงจมูกแล้วไปออกรูจมูกอีกข้างหนึ่ง โดยการล้างด้วยน้ำเกลือนี้จะช่วยลดอาการคัดจมูกจากน้ำมูกหรือระคายเคืองจากสารก่อภูมิแพ้ทั้งหลาย แต่ไม่ควรนำมาใช้กับทารกที่อายุยังน้อย และควรปรึกษาแพทย์ก่อนว่าจะปลอดภัยหรือสามารถบรรเทาอาการที่เป็นหรือไม่ หากทำแล้วพบว่าอาการแย่ลงกว่าเดิม แนะนำให้กลับไปสอบถามแพทย์ที่ดูแลโดยตรงค่ะรูจมูกกับรูหูนั้นต่อกัน การล้างจมูก อาจทำให้มีน้ำไปที่หู ทำให้เด็กรู้สึกหูอื้อและเจ็บหูได้ถ้ามีอาการเรื้อรังมากกว่า 2 อาทิตย์ ร่วมกับมีไอมากจนหอบเหนื่อย มีไข้ หรือถ้ามีอาการคัดจมูกเรื้อรัง น้ำมูกเขียว ปวดตามใบหน้าอาจเป็นการติดเชื้อที่คอหรือทางเดินหายใจส่วนล่าง ควรรีบไปพบแพทย์ในระหว่างนี้ควรหลีกเลี่ยงการอยู่ในที่มีฝุ่นมากๆ ถ้าหลีกเลี่ยงได้ควรหลีกเลี่ยง ไม่อยู่ในที่ที่อากาศเย็นจัด